منیم سرژ سرکیسیان و روبرت کؤچریانلا ۲۳ ایللیک موباریزه ایستاژیم وار. ۱۹۹۷-جی ایلده کؤچریان باش ناظر تعیین اولوناندا من لئوون تئر-پتروسیانا دئدیم کی، او سنین قبیرقازانینا چئوریلهجک، نئجه کی، بو باش وئردی.
موساوات. کوم خبر وئریر کی، بو سؤزلری ارمنیستان مولکی آویاسییاسینین کئچمیش ریسی شاقئن پتروسیان ارمنیستانین ۱-جی اینفورماسییا سایتینا موصاحیبهسینده دئییب.
ش.پتروسیان کؤچریانین همین واخت پرزیدنت سئچیلمهسینین کونستیتوسییایا ضد اولدوغونو بیلدیریر:
«هانسیسا آلوینا زکریان آدلی بیریسی روبرت کؤچریانین گویا ۱۰ ایل عرضینده ارمنیستاندا یاشادیغی بارهده آراییش وئردی. حالبوکی ارمنیستان وطنداشلیغی حاقیندا قانونا گؤره قاراباغ اهالیسینه وطنداشلیق دئییل، اؤلکهده سربست گزمک اوچون پاسپورت تقدیم اولونوردو».
ش.پتروسیان کؤچریانین روسییا ایمپریالیزمینین آدامی اولدوغونو و دایما موسکوانین گؤستریشلرینی ایجرا ائتدیینی سؤزلرینه علاوه ائدیب. کئچمیش مأمور اکس-پرزیدنتین طرفدارلارینین میتینگ کئچیرمک ایستیی ایله باغلی سوالا جاواب اولاراق اونلارین واختیله ارمنیلره قارشی میتینقلرده آمانسیز دیوان توتانلار اولدوغونا ایشاره ووروب. «ائله آداملار وار کی، ۲۰۰۸-جی ایل ۱ مارت حادثهلرینده کؤچریانلا بیرلیکده حرکت ائدیبلر. قوی میتینقلرینی کئچیرسینلر...».
شاقن پتروسیان کؤچریانین ارمنیستانا قارشی اصل جینایتکار کیمی داوراندیغینی قید ائدیب.
«کؤچریانین زیرزهمیسینده هله چوخ «مئییتلری» گؤرجییک. بونلارین ایچینده کونستیتوسییانین پوزولماسی، سندلرین ساختالاشدیریلماسی،ارمنیستانین مولکیتینین منیمسهنیلهرک روسلارا پشکش ائدیلمهسی، داغ-معدهن صنایعسینین محو اولونماسی، مولکی آویاسییانین یوخ ائدیلمهسی ده وار. تصور ائدین، بو اؤلکهنین میللی آویاداشیییجیسی عمومیتله یوخدور. ارمنیستانا اینوستیسییا قویماق ایستهیهن نئچه اینوستورا کلک گلیبلر، نئچه اینسانی اینتیهارا مجبور ائدیبلر. ایروانین مرکزینده یاشایان ساکینلری اؤز منزیللریندن قوووب، عوضینده اونلارا وئریلن هئچ بیر وعدی یئرینه یئتیرمهییبلر...بونا گؤره کؤچریان جواب وئرملی دئییلمی؟» - پتروسیان بیلدیریب.
azb_Arab azb_Arab azb_Arab azb_Arab azb_Arab azb_Arab azb_Arab